Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, jakitekoa ea Hezkuntzako kontseilariak zergatik ez dituen gauzatu Departamentuko Ikuskaritza Zerbitzuko arduradun nagusiek aurkeztutako dimisioak. Galdera 2018ko irailaren 10eko 106. Nafarroako Parlamentuko Aldizkari Ofizialean argitaratu zen.

Iruñean, 2018ko urriaren 2an

Lehendakaria: Ainhoa Aznárez Igarza

ERANTZUNA

Unión del Pueblo Navarro talde parlamentarioari atxikitako foru parlamentari Alberto Catalán Higueras jaunak 9-18/PES-00173 idatzizko galdera aurkeztu du. Hauxe da Nafarroako Hezkuntzako kontseilariaren informazioa:

Kargu-uzteak eraginkor eginen dira egokitzat jotzen den unean, behin ikasturtearen abiatze optimoa amaitzen denean eta ikuskatzaileen kidegorako oposizioaren prozesua eta ikuskatzaile berrien praktika-aldien prozesua ixten direnean. Hartara, lanpostuak bete ahalko dira lanposturako egokienak diren pertsonekin.

Iruñean, 2018ko urriaren 2an

Hezkuntzako kontseilaria eta Gobernuko eleduna: María Solana Arana